Up-534/02
Natisni
Opravilna št.:
Up-534/02
Datum odločitve:
18. 3. 2004
ECLI:
ECLI:SI:USRS:2004:Up.534.02
Akt:
Ustavna pritožba A. A. zoper sodbo Višjega delovnega in socialnega sodišča št. Psp 340/2000 z dne 15. 3. 2002 v zvezi s sodbo Delovnega in socialnega sodišča št. Ps 869/96 z dne 17. 5. 2000 v zvezi z odločbo Zavoda za pokojninsko in invalidsko zavarovanje št. P-7005399 z dne 3. 6. 1996
Izrek:
Ustavna pritožba A. A. zoper sodbo Višjega delovnega in socialnega sodišča št. Psp 340/2000 z dne 15. 3. 2002 v zvezi s sodbo Delovnega in socialnega sodišča št. Ps 869/96 z dne 17. 5. 2000 v zvezi z odločbo Zavoda za pokojninsko in invalidsko zavarovanje št. P-7005399 z dne 3. 6. 1996 se zavrže.
Evidenčni stavek:
Ustavna pritožba se lahko vloži šele, ko so izčrpana vsa redna in izredna pravna sredstva. Pritožnik izpodbija sodbo Višjega delovnega in socialnega sodišča, zoper katero je glede na prvi odstavek 21. člena Zakona o delovnih in socialnih sodiščih (Uradni list RS, št. 19/94 - ZDSS) dopustna revizija. Po 37. členu ZDSS v socialnih sporih revizija ni dovoljena le v sporih zaradi pravice do dodatka za pomoč in postrežbo ter invalidnine za telesno okvaro. Zato glede na zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Ker pritožnik ni izkazal, da bi izčrpal vsa pravna sredstva, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 9. 2002
Vrsta odločitve:
sklep
Vrsta rešitve:
zavrženje
Dokument:
US23198
Up-534/02 - 5
18. 3. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Psp 340/2000 z dne 15. 3. 2002 v zvezi s sodbo Delovnega in socialnega sodišča št. Ps 869/96 z dne 17. 5. 2000 v zvezi z odločbo Zavoda za pokojninsko in invalidsko zavarovanje št. P-7005399 z dne 3. 6. 1996 se zavrže.
Obrazložitev
1. Pritožnik izpodbija sodbo, s katero je Višje delovno in socialno sodišče zavrnilo njegovo pritožbo kot neutemeljeno in potrdilo sodbo prvostopenjskega sodišča, ki je zavrnilo njegov zahtevek za razveljavitev odločbe Zavoda za pokojninsko in invalidsko zavarovanje in priznanje pravice do starostne pokojnine od 1. 1. 1996 dalje. Pritožnik v ustavni pritožbi ponavlja navedbe, s katerimi ni uspel v sodnem postopku, sodiščema pa očita, da sta spremenili vsebino in smisel njegovega zahtevka, kar jima je omogočilo zavrnitev zahtevka.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Pritožnik izpodbija sodbo Višjega delovnega in socialnega sodišča, zoper katero je glede na prvi odstavek 21. člena Zakona o delovnih in socialnih sodiščih (Uradni list RS, št. 19/94 - ZDSS) dopustna revizija. Po 37. členu ZDSS v socialnih sporih revizija ni dovoljena le v sporih zaradi pravice do dodatka za pomoč in postrežbo ter invalidnine za telesno okvaro. Zato glede na zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Ker pritožnik ni izkazal, da bi izčrpal vsa pravna sredstva, je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan